
     Forord
    
   

   
    Denne boka springer ut av et felles forskningsprosjekt som ble igangsatt av forskningsgruppa
    
     Ledelse, veiledning og organisasjonsbygging
    
    ved Institutt for barnehagelærerutdanning, OsloMet – storbyuniversitetet, høsten 2020. Forskningsprosjektet handlet om organisering, arbeidsdeling og profesjonalitet i barnehagen. I tillegg til dette felles forskningsprosjektet har medlemmer i forskningsgruppa jobbet med andre forskningsprosjekter med nærliggende tematikk. Disse ulike prosjektene bidrar med mye ny forskningsbasert kunnskap om barnehagefeltet som vi ønsket å løfte frem og samle i en antologi. Funn fra disse forskningsprosjektene er relevante i en tid med særlig oppmerksomhet om kvalitetsheving i barnehagesektoren, og der utdannede pedagoger fremdeles er i mindretall.
   

   
    Det er mange som har bidratt til denne boka. Tusen takk til Magritt Lundestad, som sjenerøst delte datamaterialet som ble grunnlaget for et kollektivt forskningsprosjekt. Professor Kari Ludvigsen ved Høgskulen i Vestlandet og Professor 2 ved OsloMet har lest og kommentert på alle kapitlene i løpet av skriveprosessen og vært til stor hjelp i arbeidet – takk for det. En stor takk til Jannike Sunde i Fagbokforlaget, som støttet ideen om bok. Takk også til alle bidragsyterne i forskningsgruppa og bidragsytere i andre forskningssamarbeid, og takk til anonyme fagfeller.
   

   
    Charlotte Johannessen og Cecilie Thun
   

   
    Oslo, januar 2023

